מי שנתחייב לחבירו שבועה בב''ד ואמר ליה השבע לי בחיי ראשך והפטר או השבע לי בחיי ראשך ואתן לך כל מה שתטעון אם קנו מידו אינו יכול לחזור בו ואם לא קנו מידו יכול לחזור בו עד שיגמר הדין נגמר הדין ונשבע כמו שאמר ליה א''י לחזור בו וחייב לשלם וה''ה למי שנתחייב שבועת היסת והפכה אם קנו מידו או אם נשבע זה שנהפכה עליו א''י לחזור בו וה''ה במי שלא היה חייב שבועה ואמר אשבע לך שבועה אם קנו מידו א''י לחזור בו ואם לא קנו מידו אע''פ שקבל בב''ד חוזר עד שיגמור הדין וישבע: <i>הגה: מי שמחוייב לישבע ואמר לפני ב''ד אינו רוצה לישבע אלא הריני משלם ויצא חוץ לב''ד אינו יכול לחזור בו דזה הוי גמר דין דידיה ויש חולקין (ע' בטור) מי שנתחייב לחבירו שבועה דאורייתא ואמר לחבירו השבע וטול ונשבע בלא נטילת חפץ לא יוכל לחזור בו (ב''י):</i>